Ro‘za tutish vaqtida qanday kiyinish kerak?

“Islom.uz” sayti mushtariylaridan birining so‘rovi bilan ro‘za tutish vaqtida qanday kiyinish borasida tushuntirish berdi.

“Bir tanishim (qiz bola) muborak Ramazon oyi ro‘zasini tutmoqchi. Men unga ro‘za tutgandan so‘ng kiyinish odobiga qattiq e’tibor berish kerakligini aytgandim, biroq u men ro‘za tutsam bas, qolgan jihatlarga unchalik ham ahamiyat berilmaydi, deya javob qildi. Bu borada o‘zingiz tushuntirish berishingizni so‘rayman”, — deyiladi mushtariy savolida.
Sayt ma’muriyati esa savolga qisqa va lo‘nda qilib, shunday javob berdi: “Avratlarini to‘sish alohida farz, ro‘za tutish alohida farz. Ikkisini ham qilgani uchun ajr-savob olib, qilmagani uchun gunoh va azob oladi”.